hu de hu hu hu hu hu hu en hu eo hu hu en hbs_lat hu hu en en en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu en hu hu hu hu en hu de de en hu hu hu hu hu hu hu hu hu hu hu hu en
Pályázat a 2013-as Civil Licit fenntarthatósági árverésen való részvételre – CCO Magazin
A Civil Licit Alapítvány a Nemzeti Fejlesztési Ügynökséggel együttműködésben 2013-ban is pályázatot hirdet civil szervezetek számára a 2013. novemberi Civil Licit fenntarthatósági árverésen való részvételre.
A Civil Licit 2013 és a pályázat célja
A Civil Licit célja, hogy a for-profit szféra szereplői megismerhessék a civil szektor legjobb CSR szolgáltatásait, és egy árverés keretében meg is vásárolhassák azokat. A pályázat célja, hogy a civil szervezetek részvételi jogot nyerjenek a rendezvényre.
A pályázaton azon civil szervezetek vehetnek részt, amelyek megfelelnek az alábbi két feltétel egyikének.
Azok a szervezetek, amelyek az alábbi fejlesztési programok bármelyikének forrásaiból támogatott nyertes és megvalósított, vagy legalább a megvalósítás félidején túl lévő pályázattal rendelkeznek főpályázó projektgazdaként vagy konzorciumi partnerként: HEFOP, ROP, GVOP, KIOP, TÁMOP, TIOP, KMOP, ÉMOP, ÉAOP, DAOP, DDOP, KDOP, NYDOP, ÁROP, EKOP, KEOP, KÖZOP, GOP, EQUAL Közösségi Kezdeményezés, INTERREG, ETE, Norvég Alap és Svájci Együttműködés.
A Civil Licit 2013 időpontja: 2013. november 12.
Pályázni lehet vállalatoknak nyújtandó CSR programokkal, környezetvédelmi, esélyegyenlőségi projektekkel. Egy civil szervezet maximum két pályázatot adhat be, de egy civil szervezet csak egy szolgáltatással indulhat a Civil Liciten.
Pályázni olyan szolgáltatásokkal lehet, amelyek a társadalmi vagy környezeti fenntarthatóságot szolgálják, és amelyeket a pályázó civil szervezet a vásárló vállalattal közösen valósít meg. Ezek lehetnek érzékenyítő tréningek, önkéntes programok, családi napok, ismeretterjesztést, tanácsadást szolgáló projektek.
A szolgáltatások kikiáltási ára minimum 50.000 Ft, maximum 450.000 Ft lehet.
Milyen témájú szolgáltatásokkal lehet pályázni?
Környezetvédelem, zöld munkahely programok
Befogadó munkahely programok: hátrányos helyzetűek és megváltozott munkaképességűek foglalkoztatását elősegítő programok
Családbarát munkahely kialakítása, magánélet és a munkahelyi feladatok összehangolása
Hátrányos helyzetűek és romák felzárkóztatása, esélyegyenlősége
Egészségmegőrzés, egészség-fejlesztés, egészséges életmódra nevelés
A társadalom ismereteinek, kompetenciáinak fejlesztése (pl. gazdasági, pénzügyi ismeretek, digitális kompetencia, a tanulás tanulása)
Egyéb társadalmi és/vagy környezeti fenntarthatóságot szolgáló programok
A szolgáltatások lehetséges típusai
Családi nap, vállalati rendezvény
Milyen szolgáltatás kidolgozását várjuk?
A szolgáltatás segítse elő egy vállalatnál a következő elemek közül minél többet
esélyegyenlőségi, fenntarthatósági feladatok, kötelezettségek ellátása
vállalati belső kommunikáció javítása
dolgozói lojalitás, munkahelyi közösség erősítése
dolgozók motiváltságának, elköteleződésének és hatékonyságának növelése
dolgozói nyitottság építése a társadalmi feladatok iránt
környezettudatos szemlélet kialakítása a dolgozók körében és a vállalat működésében
társadalmi kommunikáció, társadalmi párbeszéd kialakítása és fenntartsa
vállalati pozitív imázsépítés, a vállalat megbecsülésének növelése
HR-folyamatok segítése: toborzás elősegítése, fluktuáció csökkentése, új munkavállalók beilleszkedése
a válsághelyzetek könnyebb kezelése
a team-munka hatékonyságának növelése, a koordináció költségeinek csökkentése
a dolgozói kompetenciák fejlesztése, kiemelten: szociális és személyközi kompetenciák (együttműködési készség, csoportmunka, kommunikáció, empátia, önállóság, döntési képesség, felelősségvállalás, konfliktuskezelés)
A Civil Licit Alapítvány vállalatok körében elvégzett kutatásai alapján a for-profit szervezetek a következő témakörökben folytatnak CSR, esélyegyenlőség, fenntarthatósági tevékenységet, és keresnek ezekhez civil partnereket.
Környezetvédelem, káros környezeti hatások mérséklése
Helyi közösségek támogatása, vidéki programok támogatása
A pályázat benyújtása Határidő: 2013. július 9. 18 óra
További információk ide kattintva elérhetők.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin